REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2079)
  + [Valencià](/va/acuerdo/2079)






Selector de idioma

Leer

* [Español](/es/acuerdo/2079)
* [Valencià](/va/acuerdo/2079)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES[Butlletí Oficial Universitat d'Alacant](/ca/Publicacion)
=================================================================================================================================

Secretaria General

Butlletí Oficial Universitat d'Alacant





REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES

Data d'aprovació
:   14/03/2012

Data de publicació
:   20/07/2012

Òrgan competent
:   Facultat de Filosofia i Lletres

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2079.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2079)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2079)
  + [Compartir acuerdo en 

    X](https://twitter.com/intent/tweet?via=UA_Universidad&text=REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES&url=https://www.boua.ua.es/va/acuerdo/2079)

**Títol:** REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES

**Secció:** DISPOSICIONS GENERALS

**Òrgan:** Facultat de Filosofia i Lletres

**Data d'aprovació:** dimecres, 14 de març de 2012

REGLAMENT DE MOBILITAT D’ESTUDIANTS DE LA FACULTAT DE FILOSFIA I LLETRES

Aquest Reglament es redacta a l’empara de la competència que atribueixen al centre els articles 5 h) i 6 de la Normativa de mobilitat d’estudiants de la Universitat d’Alacant, aprovada per acord de Consell de Govern, de data 27 d’octubre de 2010 (BOUA de 5 de novembre).

L’objectiu d’aquest reglament és desenvolupar l’esmentada Normativa de mobilitat d’estudiants amb les particularitats de la Facultat de Filosofia i Lletres en la gestió d’aquests programes.

ARTICLE 1. ÀMBIT D’APLICACIÓ

1. Aquest Reglament és aplicable a l’alumnat de la Facultat de Filosofia i Lletres que faça un període d’estudis en una altra universitat en virtut d’un programa de mobilitat subscrit per la Universitat d’Alacant (UA) o fora d’un programa, així com a l’alumnat procedent d’universitats estrangeres que faça estades de mobilitat en programes d’estudi oficials de la Facultat de Filosofia i Lletres.

ARTICLE 2. ÒRGANS RESPONSABLES DELS PROGRAMES DE MOBILITAT DE LA FACULTAT

Són òrgans de gestió dels programes de mobilitat de la Facultat de Filosofia i Lletres els següents:

1. Comissió de Mobilitat:

(a) Composició:

-   Vicedegà responsable dels programes de mobilitat del centre, que actuarà com a president de la Comissió.

-   Coordinador d’estudis per a cadascun dels graus del centre.

-   Un membre del PAS, que actuarà com a secretari de la Comissió.

-   Dos representants del col·lectiu d’estudiants.

Els membres no nats d’aquesta Comissió seran proposats per l’equip de direcció del centre i ratificats per la Junta de Facultat. Aquesta Comissió serà responsable dels programes de mobilitat del centre sota la tutela del vicerectorat amb competències en programes de mobilitat d’estudiants.

(b) Competències:

-   Elaboració i desenvolupament dels mecanismes necessaris per al bon funcionament de les activitats de mobilitat de la Facultat.

-   Seguiment dels convenis ja establits i proposta de nous convenis de mobilitat.

-   Coordinació de les actuacions de mobilitat del centre.

-   Aprovació, perquè s’eleven a la Junta de Facultat, de les propostes de nous acords amb altres universitats o centres quan responguen a les necessitats pròpies de les titulacions que gestionen.

-   Revisió de les reclamacions presentades per l’alumnat i proposta de resolució d’aquestes al degà o a la persona en qui delegue.

-   Confirmació del catàleg d’assignatures de les universitats sòcies que, en cap cas, podran ser susceptibles de reconeixement, que serà proposat pel coordinador de titulació.

-   Les que li puguen ser assignades per al bon funcionament dels programes de mobilitat i de les titulacions a les quals estan adscrits aquests programes.

2. Coordinador de mobilitat del centre, que serà assumit pel vicedegà amb competències en matèria de relacions internacionals i mobilitat.

(a) Competències:

-   Responsabilitzar-se del bon funcionament de les activitats de mobilitat de la Facultat.

-   Impulsar i coordinar els programes de mobilitat.

-   Difondre les convocatòries de mobilitat en cada curs acadèmic.

-   Convocar periòdicament la Comissió de Mobilitat del centre.

-   Proposar nous convenis d’intercanvi i revisar la viabilitat dels que hi ha.

-   Confeccionar tots els informes de seguiment que siguen necessaris per a assegurar la bona marxa dels programes de mobilitat.

-   Actuar com a interlocutor amb el vicerectorat amb competències en matèria de mobilitat.

3. Coordinador de mobilitat de la titulació. El coordinador de mobilitat de titulació serà nomenat pel degà entre la plantilla de personal docent vinculat amb una titulació de grau, i les seues competències seran les següents:

I.     Assessorament a l’alumnat sobre el programa d’estudis que cursaran en la institució d’acollida.

II.    Selecció de l’alumnat d’acord amb el que estableix l’article 4.3 d’aquest Reglament i assessorament en l’elaboració del programa d’estudis que es cursarà en la universitat de destinació.

III.   Estudi i solució, si escau, dels problemes acadèmics que puguera tenir l’estudiant en la incorporació a la universitat de destinació, o en la mateixa UA si es tractara d’estudiants d’acollida.

IV.   Signatura, per delegació del degà, dels acords d’aprenentatge (Learning agreement) i les modificacions, així com les sol·licituds de pròrroga d’estada.

V.    Adaptació de les qualificacions de l’alumnat obtingudes en altres universitats i signatura de les actes corresponents.

VI.   Assessorament a l’alumnat acollit, supervisió i signatura de l’acord d’aprenentatge (Learning agreement), i atenció particular per a la incorporació als estudis.

VII. Elaboració del catàleg d’assignatures de les universitats sòcies, que en cap cas podran ser susceptibles de reconeixement.

VIII. Totes les que puga assignar-li la Comissió de Mobilitat de la Facultat de Filosofia i Lletres.

ARTICLE 3. ACORDS I CONVENIS DE MOBILITAT

1. Acords.

El centre podrà promoure programes de mobilitat propis quan responguen a les necessitats de les titulacions que gestiona. Quan la iniciativa corresponga a la Facultat només podrà fer-se a través del seu degà o vicedegà amb competències en mobilitat.

2. Criteris per a la signatura d’acords Erasmus

a)   Tota persona de la Facultat que propose un nou acord Erasmus d’intercanvi d’estudiants amb una universitat haurà d’identificar els possibles estudis que pot cursar l’alumnat de la UA i presentar una còpia del pla d’estudis corresponent al coordinador de mobilitat de la Facultat.

b)   Per a la signatura de nous acords en àrees acadèmiques i països de destinació amb els quals ja hi haja acords previs s’estableix la condició següent: que els acords ja subscrits no tinguen per a la UA un balanç negatiu d’intercanvi d’estudiants.

c)   A més del que s’ha dit en el punt anterior, prioritàriament se signaran nous acords en àrees acadèmiques o països poc representats en els acords Erasmus de la UA.

3. Procediment de tramitació d’acords Erasmus. Tota persona de la Facultat que propose un nou acord o la modificació d’un que ja hi ha haurà de lliurar al coordinador de Mobilitat de la Facultat el pla d’estudis de la universitat estrangera i la proposta d’acord emplenat en els impresos que la Facultat o la Universitat posaran a la seua disposició i que haurà d’incloure:

o Nom complet de la institució en la seua llengua oficial.

o Dades de la persona de contacte o de l’Oficina de Relacions Internacionals d’aquesta institució.

o Nombre d’alumnes que s’intercanviaran.

o Durada de l’intercanvi (anual o semestral).

o Àrea d’estudis.

o Titulació o titulacions a les quals s’ofereixen les places.

o Proposta d’assignatures o estudis en la universitat de destinació.

4. La Comissió de Mobilitat de la Facultat podrà, si es considera oportú, emetre un informe raonat indicant si l’acord s’ajusta als criteris descrits anteriorment i si afavoreix el desenvolupament coherent del programa Erasmus de la Facultat. Aquest informe acompanyarà la documentació que es remeta a l’Oficina de Mobilitat de la UA.

5. Convenis. La Facultat podrà elevar propostes de convenis al vicerectorat amb competències en programes de mobilitat d’estudiants.

ARTICLE 4. CRITERIS DE SELECCIÓ D’ESTUDIANTS DE LA FACULTAT EN PROGRAMES DE MOBILITAT

1. Per a la participació en els programes de mobilitat, l’alumnat haurà de complir els requisits següents:

a)  Haver aprovat un mínim de 60 crèdits en la data especificada en la convocatòria del programa.

b)  Estar matriculat en qualsevol de les titulacions oficials de la Facultat tant en el moment de la inscripció en el programa com durant la participació. Amb aquest efecte, s’estableix un nombre mínim de 24 crèdits per als programes anuals i de 12 crèdits per als programes semestrals. En cap cas podran superar el nombre necessari per a l’obtenció del títol corresponent.

c)  En els programes de mobilitat internacional, l’alumnat haurà d’acreditar el nivell de coneixement lingüístic que la UA establisca en cada moment, amb la finalitat d’assegurar el procés d’aprenentatge en la universitat de destinació. Podrà ser exigible un nivell superior quan així ho establisca la universitat de destinació o ho arrepleguen els acords interuniversitaris.

2. L’alumnat que reunisca els requisits esmentats en els apartats anteriors, així com els requisits específics regulats en les corresponents convocatòries de mobilitat, haurà d’inscriure’s a través del Campus Virtual, emplenant el formulari de sol·licitud i lliurant tota la documentació addicional que es detalla en cada convocatòria.

3. Per a la selecció de candidats s’aplicaran els criteris següents:

a)        Nota mitjana de l’expedient obtinguda per l’estudiant en la data especificada en la convocatòria (màxim 10 punts), calculada segons el que estipula la normativa de mobilitat d’estudiants de la UA en l’article 20. En el cas d’estudis de postgrau, la nota serà l’obtinguda en els estudis de grau o equivalents.

b)        En els programes de mobilitat internacional en països que no siguen de parla hispana es valorarà el nivell de coneixement de la llengua només quan l’estudiant acredite tenir un nivell superior al que s’exigeix com a requisit d’accés. Com que es considera l’anglès com a llengua vehicular, es valorarà tant el nivell d’anglès de l’estudiant (màxim 3 punts) com el que puga acreditar en la llengua del país de la universitat de destinació (màxim 3 punts).

c)        En referència a l’apartat (c) de l’article 20 de la Normativa de mobilitat de la UA, la Facultat de Filosofia i Lletres atorgarà fins a 2 punts en funció dels criteris següents:

Barem per als estudis del grau de Traducció i Interpretació

|  |  |
| --- | --- |
| CRITERIS | BAREM  (punts) |
| 1   . Nombre de crèdits superats    §  Entre 60 i 120 crèdits  §  121 crèdits o més | fins a 1,2  fins a 0,5 |
| 2   . Destinació segons les llengües    § Llengua B  § Llengua C  § Llengua D  § Cap llengua (acreditant nivell d’idioma amb certificat) | fins a 0,8  fins a 0,5  fins a 0,2  0 |

Barem per als graus d’Espanyol: Llengua i Literatures, Estudis Àrabs i Islàmics, Estudis Francesos, Estudis Anglesos i Filologia Catalana

|  |  |
| --- | --- |
| CRITERIS | BAREM  (punts) |
| 1  . Nombre de crèdits superats:    §  Entre 60 i 120 crèdits  §  121 crèdits o més | fins a 2  fins a 0,5 |

Barem per als graus de Geografia i Ordenació del Territori, Història, Humanitats i Turisme

|  |  |
| --- | --- |
| CRITERIS | BAREM  (punts) |
| 1. Nombre de crèdits superats    §  Entre 60 i 120 crèdits  §  121 crèdits o més | fins a 1  fins a 2 |

4. Les places es distribuiran per ordre de puntuació i no s’adjudicaran més places de les que s’ofereixen. En el cas que diversos estudiants obtinguen la mateixa puntuació i calga seleccionar-ne un, es valorarà, com a criteri, que l’estudiant haja obtingut una nota mitjana superior en els crèdits superats.

5. En el termini establit es publicaran els resultats de la selecció i l’alumnat podrà presentar una reclamació notificada per escrit a l’Oficina de Mobilitat a través de qualsevol registre de la UA en el termini establit en la resolució provisional.

6. L’estudiant que haja estat seleccionat en diversos programes (Erasmus, Mobilitat No Europea o SICUE), per a un mateix període acadèmic, haurà d’optar per un d’aquests i comunicar a l’Oficina de Mobilitat la renúncia de l’altre abans de la data establida amb aquest efecte. Si l’estudiant no opta per un programa determinat, la UA actuarà d’ofici.

ARTICLE 5. PROCEDIMENTS ADMINISTRATIUS

1. Acord d’aprenentatge

Una vegada acabe el procés de selecció, es cumplimentarà l’acord d’aprenentatge (Learning agreement). Aquest document reflecteix les assignatures oficials que l’alumnat cursarà en la universitat de destinació i per les quals seran reconegudes. Els requisits mínims que haurà d’arreplegar l’acord d’aprenentatge (Learning agreement) seran els següents:

a)  Signat i segellat pel coordinador de Mobilitat de la universitat d’origen i d’acollida, i signatura de l’estudiant.

b)  Quan s’haja de reconèixer una assignatura per una altra del pla d’estudis de l’estudiant, en el contracte haurà d’aparèixer el codi i el nom literal de l’assignatura de la UA.

c)  L’acord acadèmic es lliurarà en la Secretaria de la Facultat respectant els terminis següents: per a estudiants seleccionats en la primera convocatòria des de l’adjudicació de la beca fins al 15 de setembre; per a estudiants seleccionats en la segona convocatòria des de l’adjudicació fins al 15 de desembre.

No podran formar part de l’acord d’aprenentatge (Learning agreement) les assignatures que l’estudiant ja haja cursat en la UA i no haja superat.

En cas de falta de consens en la signatura de l’acord d’aprenentatge (Learning agreement) sobre l’aplicació dels criteris de reconeixement, l’estudiant podrà recórrer a la Comissió de Mobilitat de la Facultat. En cas que l’estudiant no estiga d’acord amb la resolució d’aquesta Comissió, podrà recórrer davant el vicerectorat amb competències en relacions internacionals.

2. Matrícula. L’alumnat s’automatricularà en les dates corresponents tant de les assignatures del seu pla d’estudis que seran objecte de reconeixement com de les que cursarà en la Universitat d’Alacant. Aquelles assignatures cursades en la universitat de destinació que no tinguen relació directa amb alguna assignatura del programa formatiu de l’estudiant es consignaran com a «cursos de mobilitat» i tindran caràcter optatiu.

La secretaria de la Facultat marcarà com a «Erasmus» (o si escau SICUE) les assignatures del pla d’estudis de l’alumne que figuren en el contracte i matricularà dels cursos de mobilitat utilitzant com a document l’acord acadèmic.

3. Modificació de l’acord d’aprenentatge (Learning agreement). En el cas que, per imperatiu de les universitats sòcies, l’estudiant no puga cursar en la universitat de destinació el que s’ha arreplegat en l’acord d’aprenentatge (Learning agreement) i haja d’optar per assignatures alternatives no previstes prèviament ni autoritzades pel centre, caldrà modificar l’acord d’aprenentatge (Learning agreement). Per tant, qualsevol modificació tant de les assignatures de la universitat d’acollida com dels consegüents reconeixements s’ha de fer constar en l’acord d’aprenentatge (Learning agreement).

El termini per a presentar propostes de modificació serà el següent:

- Estudiants del primer quadrimestre o any complet: abans de l’1 de desembre.

- Estudiants del segon quadrimestre, any complet i pròrroga: abans de l’1 d’abril (1 de maig, per als alumnes amb destinació a universitats alemanyes).

Procediment de modificació de l’acord d’aprenentatge (Learning agreement):

a)   L’estudiant emplenarà un nou acord d’aprenentatge degudament signat i segellat per la universitat de destinació en què conste la selecció definitiva d’assignatures oficials, així com els reconeixements corresponents sol·licitats. L’últim acord d’aprenentatge (Learning agreement) signat pel coordinador d’estudis invalidarà els signats anteriorment. Aquest document es lliurarà en l’oficina de mobilitat de la Facultat i, tot i que s’espere l’original, es podran iniciar els tràmits amb l’acord si s’envia per fax o, escanejat, per correu electrònic.

b)   La secretaria remetrà al coordinador el nou contracte d’aprenentatge per a l’obtenció del seu vistiplau i el coordinador el tramitarà novament a la Secretaria una vegada es ratifique el reconeixement de les assignatures de la UA que se sol·liciten. Tot això en el termini de 10 dies comptadors des de l’enviament de la sol·licitud.

c)   Amb aquest vistiplau la Secretaria modificarà la matrícula i arxivarà el nou contracte d’aprenentatge a més del contracte d’aprenentatge inicial.

En cas que no s’aprofite cap assignatura de l’acord d’aprenentatge (Learning agreement) en les convocatòries ordinàries de la universitat de destinació, l’alumnat disposarà d’una altra convocatòria en la universitat de destinació o en la UA, prèvia sol·licitud a l’Oficina de Mobilitat de la Facultat de Filosofia i Lletres.

4. Pròrrogues d’estada. Els estudiants amb estades corresponents al primer semestre podran sol·licitar, si ho volen, prorrogar la seua estada durant un semestre afegit del mateix curs. Per a fer-ho hauran de lliurar en l’Oficina de Mobilitat l’imprès de sol·licitud de pròrroga degudament emplenat, en què conste l’aprovació per part de la o el coordinador de Mobilitat de la Facultat i de la institució d’acollida. Una vegada acceptada la pròrroga, l’alumne lliurarà en la Secretaria de la Facultat un nou acord d’aprenentatge (Learning agreement), signat i segellat per la universitat de destinació, que reflectisca, a més del que s’ha cursat en el primer semestre, el que pretén cursar en el segon semestre, així com els reconeixements corresponents.

5. Qualificacions:

(a)  El destinatari final del certificat acadèmic de la universitat de destinació és el coordinador de titulació.

(b)  L’estudiant o el Servei de Mobilitat, si escau, remetrà al coordinador corresponent el certificat acadèmic emès per la universitat de destinació.

(c)  El coordinador de titulació comprovarà que les assignatures cursades corresponen amb les pactades en l’acord d’aprenentatge (Learning agreement) i adaptarà les qualificacions obtingudes, que es reflectiran en l’acta corresponent.

(d)  Una vegada emplenades les actes, el coordinador remetrà el certificat a la Secretaria de la Facultat per incorporar-lo a l’expedient de l’alumne.

ARTICLE 6. RECONEIXEMENT I TRANSFERÈNCIA DE CRÈDITS

1. La normativa de reconeixement i transferència de crèdits en estudis oficials de la UA estableix que l’alumnat que participe en programes de mobilitat nacionals o internacionals o que ho faça a través de convenis interuniversitaris subscrits amb aquesta finalitat per la UA, tindrà dret al reconeixement complet de tot el que s’ha cursat i superat en la universitat de destinació, sempre que s’haja incorporat a l’acord d’aprenentatge (Learning agreement). El compromís de reconeixement és previ a la incorporació de l’alumnat a la universitat de destinació. Aquest reconeixement no requerirà l’aprovació de la Comissió de Reconeixement i la transferència de crèdits de la Facultat.

2. Totes les assignatures dels plans d’estudis de la UA podran formar part dels acords acadèmics i computar-se per altres cursades en programes de mobilitat a l’efecte de reconeixement de crèdits. Únicament podran ser excloses les que, perquè incorporen coneixements específics, no puguen ser considerades equivalents a altres que pertanyen als plans d’estudis de les universitats sòcies.

3. Les competències en reconeixement de crèdits per participació en un programa de mobilitat recauen exclusivament en el coordinador de Mobilitat i el treball d’aquest quedarà subjecte a la supervisió de la Comissió de Mobilitat quan escaiga.

4. Criteris de reconeixement:

a)        Per a obtenir el reconeixement de les assignatures cursades en la universitat de destinació serà imprescindible que aquestes pertanguen a titulacions oficials.

b)        Les assignatures de les universitats sòcies podran ser considerades com a extensió de l’oferta d’assignatures optatives dels plans d’estudi de la Facultat, de manera que, si així ho estableix l’acord d’aprenentatge (Learning agreement), s’incorporaran a l’expedient de l’estudiant i els crèdits es computaran per al càlcul del total de crèdits d’aquesta naturalesa necessaris per a l’obtenció del grau. La persona que s’encarregue de la coordinació de la titulació, amb l’aprovació de la Comissió de Mobilitat del Centre, serà la que determine les assignatures de la universitat sòcia que, en cap cas, podran ser susceptibles de ser reconegudes atenent sempre a criteris d’adequació dels continguts d’aquestes assignatures amb el programa formatiu de la UA.

La incorporació d’aquests crèdits en l’expedient de l’estudiant no necessitarà cap procediment més enllà de la inclusió en l’acord acadèmic o contracte d’estudis (Learning agreement) aprovat pel coordinador de titulació.

c)        En cap cas es podrà exigir a l’estudiant que faça cap complement (treballs o exàmens addicionals) com a requisit per a reconèixer una determinada assignatura.

d)        No es podran reconèixer assignatures que l’estudiant ja haja cursat en la UA i no haja superat.

e)        No seran objecte de reconeixement el treball de final de grau o de màster ni les pràctiques en empresa.

f)         A l’efecte de reconeixement de crèdits, el crèdit ECTS de qualsevol universitat s’equipararà al crèdit ECTS de la UA en la proporció d’1 a 1.

ARTICLE 7. MOBILITAT FORA DEL PROGRAMA

1. L’alumnat podrà proposar projectes propis de mobilitat que amplien o milloren el període formatiu, en les mateixes universitats on ja hagen complit un període regulat d’estada o en altres universitats.

2. Serà competència exclusiva de l’alumnat que promoga aquestes iniciatives la gestió de la seua mobilitat i la sol·licitud d’acceptació per part de l’altra universitat.

3. Els que vulguen fer una estada en alguna universitat estrangera presentaran la proposta a la Comissió de Mobilitat, que tindrà competència per a aprovar tant el conjunt del projecte com l’acord d’aprenentatge (Learning agreement), aplicant els mateixos principis que es deriven d’aquesta normativa.

4. Els que vulguen participar en aquesta modalitat d’intercanvi han de tenir un mínim de 60 crèdits aprovats i addicionalment se’ls podrà requerir un nivell B1 del Marc europeu comú de referència en la llengua del país de destinació en el moment d’inici de l’estada de mobilitat.

5. Seran reconeguts els estudis cursats, aplicant-los la mateixa normativa que a la resta d’estudiants d’intercanvi.

6. Per a obtenir el reconeixement acadèmic serà necessari que se sol·licite en el curs acadèmic anterior al de la realització de l’estada. La sol·licitud haurà d’acompanyar-se de:

-     Carta d’acceptació de la universitat de destinació, que especifique el període i les condicions.

-     Informe favorable del coordinador de Mobilitat del centre on s’especifique el contracte o acord d’estudis que l’estudiant farà, que en cap cas podrà incloure assignatures suspeses per l’alumne amb anterioritat. L’informe esmentat haurà de ser subscrit en un termini màxim de 10 dies hàbils comptadors des del registre d’entrada de la sol·licitud.

7. Com que es tracta d’iniciatives individuals, en cap cas tindran dret a obtenir subvencions o ajudes econòmiques per a cobrir les despeses de matrícula o estada.

ARTICLE 8. MOBILITAT D’ESTUDIANTS PROCEDENTS D’ALTRES INSTITUCIONS D’ENSENYAMENT SUPERIOR

1. L’alumnat procedent d’altres institucions d’ensenyament superior a l’empara d’un acord o conveni haurà d’estar matriculat en la universitat de la qual provinga i es considerarà com alumnat d’aquesta. No obstant això, podrà utilitzar tots els serveis de la UA i disposarà dels drets acadèmics en igualtat de condicions que els propis alumnes.

2. L’Oficina de Mobilitat Internacional actuarà de registre central al servei de l’alumnat acollit, tant de l’entrada com de l’eixida. A través d’aquesta rebrà informació sobre els aspectes administratius, serà acreditat com a estudiant d’intercanvi en la UA i rebrà suport per a la formalització de la matrícula. En el cas de l’alumnat SICUE aquestes funcions corresponen a la Facultat.

3. La Facultat de Filosofia i Lletres, a través dels coordinadors d’estudis, oferirà a l’alumnat acollit un programa formatiu recomanat amb la finalitat d’atendre millor les seues necessitats acadèmiques.

4. L’alumnat haurà d’incorporar-se durant els terminis establits segons el calendari acadèmic de la UA, així com complir totes les normes que establisquen els programes de mobilitat.

5. Pel que fa als requeriments d’acceptació, acord acadèmic i certificació, caldrà atenir-se al que disposa el capítol VII de la normativa de mobilitat d’estudiants de la UA.

6. S'exigirà un nivell B1 en qualsevol de les llengües oficials recollides en l'Estatut de la Universitat d'Alacant. El coordinador de Mobilitat de Titulació informarà, quan escaiga, dels requisits lingüístics exigits per a cursar determinades assignatures oferides pels departaments de la Facultat (sempre que aquest requisit estiga contemplat en la guia docent d’aquesta assignatura).

ARTICLE 9. DRETS I OBLIGACIONS DE L’ALUMNAT

Sense perjudici dels drets i obligacions contemplats en els articles 166 i 169 del vigent Estatut de la Universitat d’Alacant (Decret 25/2012, de 3 de febrer, del Consell) i en l’article 45 de la Normativa de mobilitat d’estudiants de la UA, l’alumnat que participe en els diferents programes de mobilitat tindrà una sèrie de drets i obligacions específics:

1. Són drets de l’alumnat:

a)    Estar emparat per acords de mobilitat bilaterals que establisquen les condicions sota les quals es desenvolupa la mobilitat i els drets que li assisteixen.

b)    Rebre informació tant de la institució d’origen com de la d’acollida sobre tots aquells procediments que l’afecten, especialment en relació amb els criteris de selecció i reconeixement de crèdits.

c)    Subscriure, juntament amb les institucions d’origen i d’acollida, un acord d’aprenentatge (Learning agreement), abans de la partida, que establisca el programa d’estudis previst, en què s’inclouen els crèdits que li seran reconeguts.

d)    Estar exonerat del pagament de taxes de matrícula en la institució d’acollida.

e)    Percebre, si escau, les ajudes que s’estipulen en cada programa.

f)     Cursar les assignatures que formen part del seu acord d’aprenentatge (Learning agreement) sota les mateixes condicions que la resta de l’alumnat, així com ser avaluats d’aquestes amb els mateixos criteris.

g)    Obtenir per part de la universitat d’origen el ple reconeixement acadèmic dels estudis cursats segons l’acord d’aprenentatge (Learning agreement). Si per circumstàncies extraordinàries els estudis seguits no pogueren ser objecte de reconeixement, haurien de ser objecte de transferència i estar arreplegats en el suplement europeu al títol.

h)    En general, disposar en la universitat d’acollida del mateix tracte, l’accés als mateixos serveis i de tots els drets acadèmics que corresponen a l’alumnat de la Universitat.

2. Són obligacions de l’alumnat:

a)    Acceptar les condicions generals dels programes als quals s’aculla, així com les específiques de les convocatòries en les quals participe.

b)    Complir les normes i els reglaments de la universitat d’origen i d’acollida.

c)    Matricular-se dels crèdits mínims exigits en la universitat d’origen i en la universitat d’acollida durant el curs acadèmic que es desenvolupe durant l’estada.

d)    Cursar el període d’estudis establit en el centre per al qual va ser seleccionat.

e)    Mantenir el contacte i estar localitzable durant tot el període d’estada en l’altra universitat, comunicant qualsevol canvi que afecte a la seua sol·licitud inicial (renúncia, calendari, pla d’estudis, etc.)

f)     Assegurar la cobertura de l’assegurança a l’efecte d’una malaltia comuna o accident.

g)    Si calguera, obtenir el visat d’estudis que tinga validesa durant tot el període d’estudis, així com qualsevol document necessari per a estudiar en la institució d’acollida.

h)    Responsabilitzar-se de la recerca i localització d’allotjament, així com de qualsevol tràmit necessari per a l’estada.

DISPOSICIÓ FINAL

Aquest reglament entrarà en vigor a partir de l’endemà de la publicació en el BOUA, una vegada complit el tràmit de l’aprovació en Junta de Facultat.

Qualsevol modificació d’aquest haurà de ser aprovada per la Junta de la Facultat de Filosofia i Lletres de la Universitat d’Alacant

DISPOSICIÓ TRANSITÒRIA PRIMERA

A l’efecte del que indica l’article 10 i en concordança amb la normativa de mobilitat d’estudiants de la UA, durant el període de vigència dels crèdits de la Universitat d’Alacant s’entendrà la equivalència següent amb els crèdits ECTS:

1 crèdit UA = 1 crèdit ECTS

DISPOSICIÓ TRANSITÒRIA SEGONA. REGULACIÓ DEL BAREM DE SELECCIÓ PER A PROGRAMES DE MOBILITAT EN ELS PLANS A EXTINGIR

Pel que fa a la selecció d’estudiants dels plans d’estudi de la Facultat en procés d’extinció, la Facultat atorgarà els 2 punts a què fa referència l’article 11 apartat (c) d’aquest Reglament de la manera següent:

|  |  |
| --- | --- |
| CRITERIS PER A LA LLICENCIATURA EN TRADUCCIÓ I INTERPRETACIÓ | BAREM  (punts) |
| 1. Nombre de crèdits superats   Més de 150 crèdits | fins a 1,2 |
| 2. Destinació segons les llengües Llengua B  Llengua C  Llengua D | fins a 0,8  fins a 0,3  fins a 0,15 |

|  |  |
| --- | --- |
| CRITERIS PER A LA RESTA DE LLICENCIATURES I DIPLOMATURES DE LA FACULTAT | BAREM  (punts) |
| Nombre de crèdits superats  Més de 150 crèdits | fins a 2 |

Aprovat per la Junta de la Facultat de Filosofia i Lletres.

Alacant, 14 de març de 2012.

Anàlisi
-------

:   **Modificat per:**

    * [Detalle
       CORRECCIÓ D'ERRORS DEL REGLAMENT DE MOBILITAT D'ESTUDIANTSDE LA FACULTAT DE FILOSOFIA I LLETRES DE 14 DE MARÇ DE 2012 PUBLICAT AL BOUA DE 20 DE JULIOL DE 2012](/va/acuerdo/2155)
      02/11/2012





[Carretera Sant Vicent del Raspeig s/n  
03542 Sant Vicent del Raspeig - Alacant  
 Tel. 66 530 3078 - Fax 57 038 7906](https://www.google.es/maps/@18.315166,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12779&trk=tyah&trkInfo=tarId%4D9801802142516%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)